**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ПАЗАРДЖИК**

**П Р Е Д Л О Ж Е Н И Е**

**от Тодор Попов - Кмет на Община Пазарджик**

 **ОТНОСНО:** Съгласие за изменение на кадастралната карта и кадастралните регистри на с. Хаджиево, общ. Пазарджик, относно разделяне на поземлен имот с идентификатор 77061.163.9 по КККР на с. Хаджиево, общ. Пазарджик и за промяна начина на трайно ползване.

**ГОСПОДИН ПРЕДСЕДАТЕЛ,**

В Община Пазарджик е постъпило заявление от “СОФИЯ АСФАЛТ” ООД, ЕИК 202738554, с искане за закупуване на част от общински имот, с начин на трайно ползване „За селкостопански, горски, ведомствен път“.

Имот с идентификатор 77061.166.8 е собственост на дружеството, върху който има изградена Асфалтова база с административна сграда и Пътна лаборатория и момента в него се изгражда завод за бетонови изделия. Същият граничи с общински имот, с начин на трайно ползване „За селкостопански, горски, ведомствен път“, част от който обслужва само имота, собственост на дружеството и не функционира като път.

В тази връзка е изготвен проект за изменение на КККР за разделянето на следния имот, записан в кадастралната карта и кадастралните регистри в собственост на община Пазарджик, а именно: поземлен имот с идентификатор 77061.163.9 по КККР на с. Хаджиево, с трайно предназначение на територията: „Земеделска“, с начин на трайно ползване: „За селкостопански, горски, ведомствен път“, с площ 6675 кв.м. Същият се разделя на три проектни имота 77061.163.12, 77061.163.13 и 77061.163.14.

Със Становище Кмета на Кметство с. Хаджиево е дал съгласие имот с идентификатор 77061.163.9 по КККР на с. Хаджиево да бъде разделен и част от него да бъде променен начина на трайно ползване, тъй като е загубил предназначението си като път.

 Нормативната уредба, касаеща промяна на начин на трайно ползване (НТП) е уредена в чл. 78а от ППЗСПЗЗ, а именно собственикът на земеделска земя или упълномощено от него писмено с нотариална заверка на подписа лице може да подаде заявление до общинската служба по земеделие за промяна на начина на трайно ползване на имота или на части от него за други земеделски нужди. Началникът на общинската служба по земеделие назначава комисия, която извършва проверка на място и установява начина на трайно ползване на имота. В случай че граничните точки на имота не са означени, проверката на място се извършва след трасиране на границите. Комисията съставя протокол, в който отразява констатирания начин на трайно ползване на имота. Протоколът на комисията се одобрява от началника на общинската служба по земеделие. Когато за землището са одобрени кадастрална карта и кадастрални регистри, промяната на начина на трайно ползване се отразява по реда на Наредба № 3 от 2005 г. за съдържанието, създаването и поддържането на кадастралната карта и кадастралните регистри.

 Промяната на начина на трайно ползване на проектния имот 77061.163.13, както и последващо разпореждане с него, няма да наруши или ограничи правото на ползване на поземлени имоти, собственост на други юридически или физически лица и ще се даде възможност на собствениците на поземлени имоти, граничещи с него да реализират инвестиционните си намерения.

 В тази връзка и съгласно Класификатор за начините на трайно ползване на поземлените имоти към Наредба за съдържанието, създаването и поддържането на КККР, считам за целесъобразно начина на трайно ползване на новообразуван поземлен имот 77061.163.13 да се промени от начин на трайно ползване: „За селкостопански, горски, ведомствен път“ в начин на трайно ползване: **„Друг вид земеделска земя“**.

Предвид гореизложеното, и на основание чл.21 ал.1 т.8, във връзка с ал. 2 от ЗМСМА и чл. 78а от ППЗСПЗЗ,

 **П Р Е Д Л А Г А М:**

 Общинският съвет да обсъди и приеме предложения проект за решение.

**ТОДОР ПОПОВ**

*Кмет на Община Пазарджик*

**ПРОЕКТ**

**Р Е Ш Е Н И Е**

 **№………**

на Общински съвет – Пазарджик, взето на заседанието му на

…………………………… с протокол………………………….

 **ОТНОСНО:** Съгласие за изменение на кадастралната карта и кадастралните регистри на с. Хаджиево, общ. Пазарджик, относно разделяне на поземлен имот с идентификатор 77061.163.9 по КККР на с. Хаджиево, общ. Пазарджик и за промяна начина на трайно ползване.

 Предложението на Кмета на Общината е мотивирано и законосъобразно.

С промяна начина на трайно ползване на описания проектен имот ще се даде възможност на собствениците на поземлени имоти, граничещи с него да реализират инвестиционните си намерения.

Поради това Общинският съвет Пазарджик, след като обсъди предложението на Кмета на Общината и на основание чл.21 ал.1 т.8 във връзка с ал. 2 от ЗМСМА и чл. 78а от ППЗСПЗЗ,

 **Р Е Ш И:**

1. Дава съгласие за изменение на кадастралната карта и кадастралните регистри на поземлен имот с идентификатор 77061.163.9 по КККР на с. Хаджиево, община Пазарджик, с трайно предназначение на територията: „Земеделска“, начин на трайно ползване: „За селкостопански, горски, ведомствен път“, като се раздели на три проектни имота 77061.163.12, 77061.163.13 и 77061.163.14 и на новообразуван проектен имот 77061.163.13, с проектна площ 1184 дка да се промени начина на трайно ползване, от начин на трайно ползване: „За селкостопански, горски, ведомствен път“, в начин на трайно ползване: „Друг вид земеделска земя“.

 3. Срок за валидност на съгласието – 24 /двадесет и четири/ месеца.

4. Упълномощава Кмета на Общината да извърши необходимите действия за изменение на кадастралната карта и кадастралните регистри и начина на трайно ползване на описания в настоящето решение имот.

**ХАРИ ХАРАЛАМПИЕВ**

*Председател на Общински съвет – Пазарджик*

|  |  |
| --- | --- |
|  | **Община ПАЗАРДЖИК**4400 Пазарджик, бул. България, №2, тел: / 034/ 44 55 01,факс: /034/ 44 24 95е-mail: secretary@pazardjik. bg |

 Изх. №.......................…......../..…….......... 2023 г.

**ДО**

**ПРЕДСЕДАТЕЛЯ**

**НА ОБЩИНСКИ СЪВЕТ**

**ПАЗАРДЖИК**

**УВАЖАЕМИ Г-Н ПРЕДСЕДАТЕЛ,**

Приложено, изпращам Ви предложение и проект за решение относно, съгласие за изменение на кадастралната карта и кадастралните регистри на с. Хаджиево, общ. Пазарджик, относно разделяне на поземлен имот с идентификатор 77061.163.9 по КККР на с. Хаджиево, общ. Пазарджик и за промяна начина на трайно ползване.

Предложението ще се докладва от Теменушка Иванова – началник отдел УОС.

 **Приложение:** - Предложение;

 - Проект за решение;

- Заявление вх. № 18-00-647/05.04.2023 г.;

 – Становище от Кмета на с. Хаджиево;

 - Проект за изменение на КККР.

**С уважение,**

**ТОДОР ПОПОВ**

*Кмет на Община Пазарджик*

Съгласували:

Дирекция ПО: ......................

Дирекция БОС: ………………